钦定古今图书集成/明伦汇编/官常典/第141卷 > 戈
## 钦定古今图书集成/明伦汇编/官常典/第141卷 > 戈

帝相二十年，寒浞灭戈。

按：《竹书纪年》云云。

帝少康四十岁，王命季杼“灭《豷》于戈。”

按《左传襄公四年》：“魏庄子对晋侯曰：‘浞使浇用师灭
斟灌及斟寻氏，处浇于过，处豷于戈。靡自有鬲氏收
二国之烬，以灭浞而立少康。少康灭浇于过，灭豷于
戈’。”哀公元年，伍员曰：“少康为仍牧正，惎浇而能戒
之。浇使椒求之，逃奔有虞，为之庖正，以除其害。虞思
于是妻之以二姚，而邑诸纶，有田一成，有众一旅，能
布其德，而兆其谋，以收夏众，抚其官职。使女艾谍浇，
使季杼诱豷，遂灭过戈，复禹之绩。”

按《竹书纪年》：“伯靡自有鬲帅斟𬩽、斟灌之师以伐浞。
世子少康使汝艾伐过，杀浇。伯杼帅师灭戈。”

按《路史》：“帝颛顼高阳氏，姬姓”，取胜奔氏，曰娽，生伯称、
卷章、季禺三人。卷章取梎水氏，曰娇，生犁及回。回食
于吴，是曰吴回。吴回生陆终，取鬼方氏，曰“嬇𣎜，三年
生子六人：曰樊，曰惠连，曰篯，曰求言，曰晏安，曰季连。”
樊为己姓，封昆吾，昆吾为夏伯主。其后裔自臧而无
譐，与桀同灭。顾、温、苏、扈、廖、董、诸、斟、祝产，皆己分也。斟
姓“灌。”𬩽则夏灭之。《戈介》，则商灭之。〈按戈帝相时巳灭此云商灭意己姓
之戈夏曾续封之〉

按《通鉴前编》：“夏后少康四十岁，夏遗臣靡兴师讨，浞
伏诛，奉王践天子位。王命诛浇及豷，复禹旧绩，夏道
复兴，诸侯毕朝。”